شەڕی ناسریە (٢٠٠٤)
شەڕی ناسریە زنجیرەیەک ڕووبەڕووبوونەوەی توندوتیژییە کە لە شاری ناسریە لە باشووری عێراق بۆ ماوەیەکی پچڕپچڕ لە ٤ی نیسانەوە تا کۆتایی مانگی ئابی ٢٠٠٤ لە نێوان سوپای مەھدی موقتەدا سەدر و ھێزەکانی داگیرکەری ئیتاڵیا کە بەشێکن لە ھاوپەیمانی ھێزە فرەنەتەوەییەکان بە سەرۆکایەتی ویلایەتە یەکگرتووەکانی ئەمریکا لەکاتی داگیرکردنی عێراق و شەڕەکە بە شێوەیەکی سەرەکی بۆ کۆنترۆڵکردنی سێ پردی سەرەکی بوو کە بەشەکانی شارەکەی بەیەکەوە دەبەستەوە، ڕووبەڕووبوونەوەکە گەیشتە نزیکەی ٣ ھەزار ئەفسەر و سەرباز لە دژی ٦٠٠ چەکداری سوپای مەھدی.

پاشخان 
لەگەڵ ھاتنی مانگی نیسانی ٢٠٠٤، گرژیی درووست بوو لە نێوان ڕەوتی سەدر کە موقتەدا سەدر سەرپەرشتی دەکرد و دەسەڵاتی ھاوپەیمانی کاتی کە لەلایەن ھێزە داگیرکەرەکانی ئەمریکاوە بە سەرۆکایەتی پۆل برێمەر، لە ئەنجامی بەردەوامی داواکاری سەدر بۆ دەرچوونی ھێزە بیانییەکان لە عێراق و پێکھێنانی حکوومەتێکی عێراقی کە نوێنەرایەتی ھەموو گەلی عێراق بکات و دەستوورێک کە مافەکانیان بپارێزێت، ھێزە داگیرکەرەکان ڕۆژنامەی حەوزەیان داخست کە سەر بە ڕەوتی سەدر بوو، و یەکێک لە یاریدەدەرەکانی سەدری دەستگیرکرد و بە شێوەیەکی ھەڕەمەکی تەقە لە خۆپیشاندەرانی لایەنگرانی سەدر لە نەجەف و بەغدا کرا و سەدان کەس بەھۆیەوە کوژران، ئەمەش پریشکی سەرھەڵدانی ڕووبەڕووبوونەوەی توندوتیژی سەربازی نێوان سوپای مەھدی و ھێزە داگیرکەرەکان بوو کە شەڕەکە لە پارێزگای نەجەف چڕ بووەوە و شەڕی نەجەف لەوێ ڕوویدا و شەڕەکە بە خێرایی بڵاوبووەوە بۆ زۆربەی پارێزگاکانی ناوەڕاست و باشووری عێراق.

سەرچاوەکان